Jana Dubovcová

JUDr. Jana Dubovcová, rod. Verčíková (* 22. jún 1952, Žilina) je slovenská právnička, od 15. mája do 25. októbra 2023 bola   ministerkou spravodlivosti SR v úradníckej vláde Ľudovíta Ódora. V minulosti pôsobila ako sudkyňa, verejná ochrankyňa práv  (ombudsmanka), poslankyňa Národnej rady SR.

 Životopis 
V rokoch 19711977 absolvovala štúdium práva na Právnickej fakulte Univerzity Komenského v Bratislave.Jana Zagibová (rodená: Verčíková). In: 

Kvôli kandidatúre do Národnej rady SR v roku 2010 rezignovala na funkciu sudkyneSME: Sudkyňa Dubovcová sa vzdala funkcie, ide do politiky, predsedníčky senátu a predsedníčky okresného súdu. Počas jej kariéry v súdnictve Dubovcová získala Medzinárodnú cenu Svetovej banky Jill Gill's Memorial za prácu na zavedení náhodného prideľovania spisov sudcom a Súdneho manažmentu a optimalizáciu súdnej sústavy a taktiež najvyššie ocenenie Transparency International za anketu o korupcii na súde a zavádzanie programu náhodného výberu sudcu na všetky súdy.

28. marca 2012 vystriedala Pavla Kandráča na poste verejnej ochrankyne práv.

 Verejná obhajkyňa práv 
Na začiatku januára 2014 verejná obhajkyňa práv vyjadrila nesúhlas s policajným zásahom v osade Budulovská v Moldave nad Bodvou. Zásah prebehol v júni roku 2013 kedy, podľa dostupných informácií, zakročilo proti obyvateľom rómskej osady okolo šesťdesiat policajtov. Cieľom zásahu malo byť údajne zadržanie podozrivých osôb a predmetov pochádzajúcich z trestnej činnosti. Ako neadekvátne drastický tento zásah okrem ombudsmanky označili aj miestni obyvatelia a rôzne mimovládne organizácie.

Jana Dubovcová sa vo vyjadrení nesúhlasu obrátila aj na Úrad vlády. Avšak jej zásah bol podľa preméra Roberta Fica v nesúlade so zákonom o verejnom obhajcovi práv. K tejto záležitosti sa Dubovcová vyjadrila pre denník Pravda: „Nemohla som predstaviť svoj materiál. Na základe nesprávneho právneho výkladu a na základe toho, že si niekto neprečítal podrobne vyrozumenie, vláda rozhodla ešte pred rozpravou o tom, že som postupovala tak, že som materiál nemala predložiť na vládu.“

V januári 2014 sa obrátila ombudsmanka na Ústavný súd SR aj pre novelizovaný zákon o pomoci v hmotnej núdzi. Podľa jej vyjadrení má nový zákon zavádzať nútené práce a nepriamo diskriminovať hlavne príslušníkov marginalizovaných rómskych komunít. Hlavným problémom v tejto úprave je podľa nej to, že zákon nevychádza podstaty toho čo má upravovať. Sociálna dávka poskytuje sumu, ktorá má pokryť zabezpečenie základných životných podmienok. Podľa spornej novely dosahuje dávka v hmotnej núdzi 61,60 eura. Ministerstvo práce, sociálnych vecí a rodiny v sprievodnej správe uvádza, že cieľom novely zákona o hmotnej núdzi je zníženie dlhodobého pasívneho zotrvávania ľudí v tomto záchrannom systéme. Ombudsmanka vidí ako problematický spôsob riešenia. Zákon sa snaží represívnou metódou predísť zneužitiu, avšak nerieši dávky ako uplatňovanie práva. Podľa Dubovcovej týmto zákon zasahuje do dôstojnosti človeka, ktorý je odkázaný na pomoc v hmotnej núdzi.

29. marca 2017 sa úradu ujala Dubovcovej nástupkyňa, Mária Patakyová.

 Politické pôsobenie 
V rokoch 20102012 pôsobila ako poslankyňa NR SR, zvolená na kandidátke SDKÚ-DS. V parlamente bola podpredsedníčkou Mandátového a imunitného výboru NR SR a overovateľkou Ústavnoprávneho výboru NR SR.

Koncom novembra 2019 oznámila, že prijala ponuku v parlamentných voľbách v roku 2020 bude kandidovať na 150. mieste kandidátky PS/SPOLU. Svoje miesto vysvetlila takto: „Chcem podporiť všetkých predo mnou, aby vedeli, že aj za nimi stoja ľudia, ktorí im veria a veria tomu, čo chcú presadiť.“

 Ministerka spravodlivosti 
12. mája 2023 prezidentka Zuzana Čaputová oznámila členov vlády Ľudovíta Ódora, Jana Dubovcová bola nominovaná na ministerku spravodlivosti.

 Ocenenia 
 V roku 2009 dostala ocenenie Biela vranaBiela vrana: Ocenení v roku 2009, ktoré udeľuje Aliancia Fair-play a VIA IURIS.
 V apríli 2014 jej veľvyslanec Spojených štátov amerických na Slovensku Theodor Sedgwick udelil cenu Human Rights Defender.

 Referencie 

 Externé odkazy 
 Oficiálny životopis na webe Kancelárie verejného ochrancu práv (archív, 2017)
 Jana Dubovcová na webe Národnej rady SR
 Spravodajstvo týkajúce sa Jany Dubovcovej na portáli Teraz.sk TASR
 Spravodajstvo týkajúce sa Jany Dubovcovej na portáli agentúry SITA

Kategória:Osobnosti zo Žiliny
Kategória:Slovenské političky
Kategória:Poslanci NR SR (2010 – 2012)
Kategória:Slovenskí sudcovia
Kategória:Verejní ochrancovia práv (Slovensko)
Kategória:Ministri spravodlivosti Slovenskej republiky
Kategória:Ministerky
Kategória:Laureáti Bielej vrany
Kategória:Držitelia Radu Ľudovíta Štúra I. triedy
Kategória:Absolventi Právnickej fakulty Univerzity Komenského v Bratislave